kardosdrur/scandi-wiki huggingface dataset:
Christiansborg Ridebane

Christiansborg Ridebane er en ridebane med omgivende staldbygninger, der ligger ved Christiansborg Slot på Slotsholmen i København. Anlægget består af en ridebane omgivet af to symmetriske fløje, der hver består af en lav, lige staldbygning fulgt af en høj, bred bygning (hvoraf den ene rummer et ridehus og den anden et teater) og herefter en lav, krum staldbygning, der ender i en pavillon på hver side af Marmorbroen ud mod Frederiksholms Kanal.

Ridebaneanlægget er i dag den eneste bevarede del fra det første Christiansborg, der brændte i 1794. Selve ridebanen, ridehuset samt en del af staldene anvendes fortsat af Kongehusets Stald-Etat. Hofteatret er i dag rammen om Teatermuseet. De øvrige bygninger rummer i dag lokaler til brug for Folketinget og Højesteret.

Historie

Københavns Slots ridebane 
Allerede i 1500-tallet lå der bag Københavns Slot et større zigzag-formet staldanlæg, der rummede kongens heste og vognpark.

På den hesteinteresserede Christian 5.s tid i slutningen af 1600-tallet var der direkte adgang til staldene fra slottet via en løngang, og kongen kom her daglig.

De tilfældige om- og tilbygninger i løbet af 1600-tallet, der prægede det irregulære ridebane- og staldanlæg på Slotsholmen bag slottet, blev efterhånden en stadig stigende torn i øjet på barokkens krav om regularitet og symmetri. Frederik 4. iværksatte derfor i årene efter sin tronbestigelse i 1699 en større ombygning af staldanlægget, der førte til en rektangulær ridebane omgivet af nye staldbygninger og vognremise.

Christiansborg Slots ridebane 

Det nuværende ridebaneanlæg blev opført 1738-1745 af arkitekterne Elias David Häusser og Nicolai Eigtved i forbindelse med opførelsen af det første Christiansborg Slot. I 1766-1767 indrettede arkitekten Nicolas-Henri Jardin desuden et hofteater i etagen over den store staldbygning.

Udover sit egentlige formål blev ridebanen under enevælden ofte anvendt til store folkefester med gratis bespisning.

Ridebaneanlægget overlevede både det første Christiansborgs brand i 1794 og det andet Christiansborgs brand i 1884, og er i dag dermed den eneste bevarede del af det første Christiansborg.

Litteratur

Noter

Eksterne kilder/henvisninger 

 Christiansborg Slot 
 Kongehuset
 Teatermuseet i Hofteatret
 Styrelsen for Slotte og Kulturejendomme

Ridebane
Slotsholmen
Torve og pladser i København
Fredede bygninger, konstruktioner og anlæg i Københavns Kommune
Nicolai Eigtved
Den Kongelige Stald-Etat

Den Kongelige Stald-Etat er en hofstat (enhed) ved det danske hof, der varetager den ceremonielle kørsel for Kongehuset. Stald-etaten ledes af den kongelige staldmester og holder til i De Kongelige Stalde på Christiansborg Slot.

Hestebesætningen udgøres af cirka 20 heste, blandt andet 8 kladrubere. Stald-etaten råder desuden over en række kareter og hestekøretøjer.

Stald-etatens personale
Etatens personale består af:
 Den Kongelige Staldmester
 Livkusk
 Kusk
 Fire biløbere

Se også 
 Det Kongelige Danske Hof

Litteratur

Noter

Eksterne kilder/henvisninger 
Kongehuset 
De Kongelige Stalde og Kareter 
  Heste i Den Kongelige Stald 

Det danske monarki
Hestehold
Cassoulet

Cassoulet (på ) er en fransk gryderet af confiterede andelår, pølser og hvide bønner.

Den stammer fra Languedoc-regionen og har spredt sig over hele Frankrig og resten af verden.

Til cassoulet passer en kraftig, frugtrig vin fra egnen omkring Castelnaudary, det kunne være vine som 
Fitou, Corbières, Minervois eller Cahors.

Kilder 

Mad fra Frankrig
Pulmonal arteriel hypertension

Pulmonal arteriel hypertension (PAH) skyldes for højt blodtryk i lungernes mindre blodkar. Væggene i disse blodkar bliver tykkere, fordi størrelsen og antallet af celler på karvæggens inderside øges. Det bevirker igen, at hjertet skal arbejde mere, hvilket skader hjertet.

Symptomer 
Der er bl.a. følgende symptomer:
 Brystsmerter
 Hoste, der er tør eller kan producere blod
 Træthed
 Hæshed
 Besvimelse eller svimmelhed
 Kvalme og opkast
 Iltmangel
 Hævelse i maven, benene eller fødderne forårsaget af væskeopbygning
 Svaghed
 Hvæsen

Referencer

Eksterne henvisninger
PAH-Forum

Kardiovaskulære sygdomme
Leif Hansen (bokser)

Leif Håkon Baggis Hansen (8. februar 1928 – 6. november 2004) var en norsk bokser som deltog under Sommer-OL 1952.

Han blev født og døde i Oslo, og repræsenterede sportsklubben SK av 1909. Han kom på en 17.-plads i vægtklassen let-weltervægt under Boksning under Sommer-OL 1960. Han vandt fem norske titler (i både letvægt, letsværvægt og weltervægt) mellem 1951 og 1955.

Hansen fik senere en karriere indenfor professional boksning fra 1956til 1964. Han boksede 10 kampe, og vandt fire.

Kilder

Eksterne henvisninger 
 

Boksere fra Norge
Personer fra Oslo
Brydere fra Norge
Olympiske boksere fra Norge
Trygve Brodahl

Trygve Brodahl (28. august 1905 i Hønefoss – 11. april 1996 samme sted) var en norsk langrendsløper som konkurrerede for Fossekallen IF i 1930'erne.

Meritter 
 VM i ski 1930 – sølv i 17 km
 VM i ski 1935 – bronze i 50 km
 Vinter-OL 1936 – 11. plads på 50 km
 Holmenkollrennet 1939 – guld på 18 km
 Holmenkollmedaljen 1939 (sammen Sven Selånger og Lars Bergendahl)
 Norgemester i ski: 
 1930 – 30 km
 1939 – 30 km

Hans bror, Sverre, er også en meritteret langrendsløber, og var en af grundlæggerne af skifabrikken Alme & Brodahl på Hønefoss.

Eksterne henvisninger 
 
 Holmenkollenvmodtagere siden 1892 (PDF)  

Langrendsløbere fra Norge
Personer fra Hønefoss
Modtagere af Holmenkollmedaljen
Kigoma (region)

Kigoma er en  af Tanzanias 26 administrative regioner.  Regionhovedstaden er byen Kigoma. Den grænser til regionen Kagera i nord, Shinyanga og Tabora i øst og Rukwa i syd. Mod vest grænser den til Tanganyikasøen, som er Tanzanias grænse til den Demokratiske Republik Congo, og i nordvest grænser den til Burundi.

Regionen har et areal på 45.066 km², hvoraf Tanganyikasøen utgjør 8.029 km². I folketællingen i 2009 havde regionen en befolkning på 1.740.111 mennesker  . Regionen består af fire distrikter: Kigoma Mjini, Kigoma Vijijini, Kibondo og Kasulu.

Eksterne kilder og henvisninger

Tanzanias regioner
Emil Frommel

Emil Wilhelm Frommel (født 5. januar 1828 i Karlsruhe, død 9. november 1896) var en tysk præst. 

Faderen, Carl Ludwig Frommel, var Maler og Kobberstikker. 1854 blev Frommel præst i sin Fødeby og kom derfra 1864
til Wupperthal, hvor der var et kraftigt Menighedsliv, og hvor F. selv udviklede sig til en
fremragende Præst og Sjælesørger. 1869 blev han Garnisonspræst i Berlin, deltog som
Feltpræst i Krigen 1870—71 og blev 1872 Hofpræst i Berlin. Han udfoldede her en stor Virksomhed 
og øvede en betydelig Indflydelse. 1895 nedlagde han sit Embede pga. Sygdom.
1896 blev han Overkonsistorialraad i Plöen. F. er bedst kendt som folkelig religiøs Forf. Han
havde en sjælden Evne til at skrive populært og fængende, med Alvor og med Humor, om
Kristendom og Trosliv. Han var bl.a. Medudgiver af »Neue Christoterpe« (1880 ff.).

Præster fra Tyskland
Faglitterære forfattere fra Tyskland
Tyskere i 1800-tallet
Personer fra Karlsruhe
Carl Ludwig Frommel

Carl Ludwig Frommel (født 29. april 1789 i Birkenfeld, død 6. februar 1863 i Ispringen ved Pforzheim) var en tysk landskabsmaler og kobberstikker.

Frommel, der var elev i maleri af Philipp Jakob Becker, blev 1817 ansat som professor i Karlsruhe, senere galleridirektør for Karlsruhe Kunsthalle (der i sin nuværende form blev skabt ved Frommels initiativ). Sammen med englænderen Henry Winkles grundede han et atelier for stålstikkere; særlig på dette område fik hans virke betydning, idet dette atelier gav anledning til stålstikkets opblomstring i Tyskland (selv offentliggjorde han mange blade fra Italien og Grækenland).

Eksterne henvisninger 

Malere fra Tyskland
Landskabsmalere
Museumsfolk fra Tyskland
Tyskere i 1800-tallet
Taiwan Stock Exchange

Taiwan Stock Exchange Corporation, TSEC, (臺灣證券交易所) er en børsvirksomhed, lokaliseret i Taipei 101, Taipei, Taiwan. TSEC blev etableret i 1961 og begynde som børs 9. februar 1962. Børsen reguleres af den taiwanesiske Financial Supervisory Commission.

Pr. 31. december 2010, havde Taiwan Stock Exchange 758 noterede selskaber med en samlet markedsværdi på TWD 23.811 mia. 

Børsen er normalt åben for handel i tidsrummet 9:00 – 13.30 og efter lukketids aktiviteter fra 14-14.30 alle ugens dage undtagen lørdage, søndage og ferier.

Noterede selskaber 
På børsen er der noterede selskaber inden for, halvledere, computere, elektronik, kommunikation, Internet og optoelektronik.

Eksempelvis er de internationalt kendte virksomheder Acer Inc., ASUS og HTC Corporation noteret på TSEC.

De største virksomheder efter børsværdi er:
 Taiwan Semiconductor Manufacturing
 Foxconn
 Formosa Petrochemical
 Chunghwa Telecom
 MediaTek

Referencer

Eksterne henvisninger 
Taiwan Stock Exchange Officielle hjemeside

Virksomheder fra Taiwan
Børser
Taipei
Statspolitiet i Norge

Statspolitet er et begreb i norsk historie, som er brugt om to forskellige enheder med tilknytning til det norske politi.

Statspolitiet 1933-1936 
Statspolitiet, oprettet ved en beslutning i Stortinget 11 juni 1933, blev i et udrykningspoliti på 76 mand  direkte underlagt Justitsministeriet. Mest kendt og berygtet blev statspolitiet for sin indsats mod de strejkende under "Menstadslaget". På dette tidspunkt var politiet generelt et kommunalt ansvar. Statspolitiet ændrede navn til "Utrykningspolitiet" da Politiloven af 13. marts 1936 blev vedtaget, og politiet underlagt staten.

Statspolitiet 1941-1945 

Statspolitiet blev atter etableret den 1. juni 1941 under den tyske besættelse, på initiativ af blandt andet den fremtidige chef Karl Marthinsen, var et bevæbnet politisk politi efter tysk mønster. Det var primært imod politiske forbrydelser, flygtninge, spionage, sabotage og væbnet modstand eller anden form for oprør mod besættelsen eller bestyrelsen for de norske nazistiske myndigheder. Det var organiseret med hovedkontor i Oslo og seks underkontorer i Oslo og Aker, Stavanger, Bergen, Trondheim, Tromsø og Kirkenes. Statspolitiet var direkte underordnet sikkerhedspolitiets chef, i det på ordre af Reichskommisar Josef Terboven skabte norske kommissariske Politiministerium, men kunne også modtage kommandoen direkte fra den tyske Sicherheitspolizei. Det blev drevet uafhængigt af det almindelige politi.

I statspolitiet var der kun fire ansatte, som ikke var medlemmer af Nasjonal Samling. Under Karl Marthinsen blev etaten kraftigt udvidet, og nåede i 1944 sit toppunkt med 350 ansatte. 

Statspolitiet spillede en central rolle i deportationen af de norske jøder.

I det norske retsopgør efter den anden verdenskrig blev de tidligere statspolitimænd Reidar Haaland, Arne Saatvedt, Hans Jacob Skaar Pedersen, Holger Tou, Ole Wehus, Olav Aspheim og Einar Dønnum dømt til døden for landsforræderi og henrettet.

Henvisninger

Kilder 
 Om Statspolitiet i Norsk krigsleksikon
 Lokalhistoriewiki: Statspolitiet

Norges historie
Norge under 2. verdenskrig
Norske kollaboratører på tysk side under 2. verdenskrig
Gaidis Bērziņš

Gaidis Bērziņš (født 20. oktober 1970 i Riga i Lettiske SSR) er en lettisk politiker, jurist og universitetslektor i jura. Han er nuværende lettisk justitsminister og med-formand for Den Nationale Alliance sammen med Raivis Dzintars.

Bērziņš udnævntes til lettisk justitsminister første gang i 2006, hvor han indtog embedet den 7. november 2006 og var aktiv til den 12. marts 2009. Han blev valgt til den 10. Saeima i 2010 som én af to repræsentanter for Tēvzemei un Brīvībai/LNNK (For fædreland og frihed/LNNK). Ved valget til den 11. Saeima i 2011 dannede partiet en centrum-højre koalitionsregering med Zatlera Reformu partija og Vienotība. Fra den 25. oktober 2011 til den 21. juni 2012 var han Letlands justitsminister i Valdis Dombrovskis' tredje regering.

Kildehenvisninger 

Personer fra Riga
Jurister fra Letland
Politikere fra Letland
Ministre fra Letland
Universitetslektorer
Bērziņš

Bērziņš (diminutiv form af navneordet "bērzs" – birk) er et populært lettisk efternavn.

Efternavnet kan henvise til:

 Aldis Berzins – amerikansk volleyballspiller.
 Armands Bērziņš – hockeyspiller.
 Boriss Bērziņš – kunstner.
 Eduards Bērziņš – soldat og tjekist.
 Gaidis Bērziņš – jurist og politiker.
 Gunārs Bērziņš – karrikaturtegner.
 Gundars Bērziņš – politiker.
 Indulis Bērziņš historiker og politiker.
 Jānis Bērziņš:
 Jānis Bērziņš (atomfysiker) – atomfysiker.
 Jānis Bērziņš (biskop) – biskop.
 Jānis Bērziņš (folkerådsmedlem) – folkerådsmedlem.
 Jānis Bērziņš (historiker) – historiker.
 Jānis Bērziņš (skiskytte) – skiskytte.
 Kaspars Bērziņš – basketballspiller.
 Ludis Bērziņš – folkemindesamler, folklorist.
 Miervaldis Bērziņš (kendt under pseudonymet Miervaldis Birze) – læge og forfatter.
 Reinholds Bērziņš – soldat og sovjetisk politiker.
 Rihards Bērziņš – grundlægger af Letlands første nyhedsagentur LETA.
 Uldis Bērziņš – digter og oversætter.
 Arnolds Bērzs-Bērziņš (kendt under pseudonymet Linards Tauns) – udlands-lettisk digter.

Lokaliteter
 Bērziņš (Cenu pagasts) — lokalitet i Cenu pagasts.

Se også 
 Bērziņu pagasts
 Andris Bērziņš
 Artūrs Bērziņš
Jane Heitmann

Jane Vallebo Heitmann (født Thorngaard 5. november 1968) er en dansk erhvervskvinde og tidligere folketingsmedlem for Venstre; Heitmann er datter af elinstallatør Torben Thorngaard og kontorassistent Line Thorngaard.

Baggrund 
Jane Heitmann er vokset op i Hornbæk, men har siden 1996 boet i Faaborg med sine tre børn. 

Oprindelig er Jane Heitmann uddannet klinikassistent. Jane Heitmann har siden uddannet sig til cand.mag. i dansk på Syddansk Universitet i Odense (2004). Siden 1999 og indtil valget i 2011 har Jane Heitmann drevet selvstændig erhvervsvirksomhed indenfor dentalbranchen.

Politisk karriere 
Jane Heitmann har siden 2006 været medlem af Kommunalbestyrelsen i Faaborg-Midtfyn Kommune og har i den forbindelse haft en række tillidsposter, bl.a. som formand for Fjernvarme A/S (2006-2012). Ved folketingsvalget 2011 blev Jane Heitmann valgt i Fyns Storkreds, og har siden valget i 2011 og til valget i 2015 været Venstres Psykiatri- og Forebyggelsesordfører samt § 71 ordfører. Ved valget i 2015 blev Jane Heitmann derudover Sundheds- Ældre og Ligestillingsordfører. Ved valget i 2019 blev Jane Heitmann formand for Folketingets Sundheds- og Ældreudvalg samt Udvalget vedr. Det Etiske Råd. I  

Med 2019-valget blev Jane Heitmann tilligemed Venstres ordfører for ældre og psykiatri.

Tillidshverv 
 Medlem af kommunalbestyrelsen i Faaborg-Midtfyn Kommune fra 2006- 2017
 Medlem af sundhedsudvalget fra 2006
 økonomiudvalget fra 2009
 Arbejdsmarkeds- og beskæftigelsesudvalget 2006-2009
 Formand for bestyrelsen for Faaborg Forsyningsvirksomheder Fjernvarme A/S fra 2006
 Medlem af bestyrelsen for 
 Faaborg Forsyningsvirksomheder Holding A/S
 Faaborg Forsyningsvirksomheder Renovation A/S
 Faaborg Forsyningsvirksomheder Vand A/S fra 2006
 Faaborg Forsyningsselskaber Erhverv A/S fra 2009
 Faaborg-Midtfyn Turistforening fra 2009

Referencer 
 
 http://www.tandlaegenet.dk/sider/OmTandlaegenet.html 
 http://janeheitmann.dk/
 http://eo-im.com/Business_partners.aspx 

Personer fra Hornbæk
Folketingsmedlemmer i 2010'erne
Debattører fra Danmark
Tidligere folketingsmedlemmer fra Venstre
VM i halvmaraton 2014

VM i halvmaraton 2014 arrangeres lørdag den 29. marts 2014 i København, Danmark med Dansk Atletik Forbund som vært. Der forventes omkring 250-300 topløbere fra op imod 45 lande, men løbet åbnes for deltagelse af alle, der har lyst. Det er aldrig sket før. Arrangørerne giver plads till 25.000 motionsløbere.

Løbet har Dansk Atletik Forbund som arrangør i samarbejde med Sport Event Denmark, Wonderful Copenhagen og Københavns Kommune. Det løbes på en lukket rute gennem Københavns gader med start og mål på Christiansborg Slotsplads.

Dansk Atletik Forbund har indgået et titelsponsorat med Arbejdernes Landsbank som betyder at eventet hedder IAAF/AL-Bank VM Halvmaraton.

Valg af vært 
IAAF'S Council besluttede 11 november 2011, at VM Halvmaraton 2014 skal finde sted i København. 
København vandt over Cardiff (Storbritannien), New York (USA), Mexico City (Mexico) og Beograd (Serbien) og Tjeboksary (Rusland).

Kilder 
 Dansk Atletik Forbund – Derfor vandt Danmark VM i halvmaraton
 Dansk Atletik Forbund – VM Halvmaraton 2014 – vi fik det! 
 VM-løbefest i København i 2014
 www.facebook.com
 copenhagen2014.dk

Sport i 2014
Halvmaratonløb i Danmark
Marry the Night

"Marry the Night" er den femte single fra den amerikanske sangerinde Lady Gagas andet studiealbum, Born This Way. Sangen er skrevet af Lady Gaga og Fernando Garibay, og blev frigivet på verdensplan den 15. november 2011.

Hitliste

Referencer 

Singler fra 2011
Lady Gaga-sange
Kilimanjaro (region)

Kilimanjaro er  af Tanzanias 26 administrative regioner. Regionens hovedstad er byen Moshi. Kilimanjaro, Afrikas højeste bjerg, dominerer den nordlige del af regionen, og 753 km² af de højestliggende områder udgør Kilimanjaro nationalpark, som også er verdensarvsomåde. Regionen grænser til Kenya i nord og øst, i syd til Tanga-regionen, i sydvest til Mayara-regionen og i vest til Arusha-regionen.

Regionen har omkring  1.602.530 indbyggere (2009) på et areal på 13.309 km², hvilket befolkningstæthed på 115 indb./km².

Distrikter
Kilimanjaro-regionen er administrativt inddelt i seks distrikter: Rombo, Hai, Moshi Rural, Moshi Urban, Mwanga og Same.

Eksterne kilder og henvisninger

Tanzanias regioner
Victor Clock

Victor Howard Clock (26. oktober 1918 – 8. november 2006) var en norsk skihopper som repræsenterede Fagernes IL og senere IL i BUL. Han vandt en sølvmedalje i NM på Raufoss i 1940 og en bronzemedalje i Sem (Tønsberg) i 1937 og Kristiansand i 1939. I VM i Lahti i 1938 blev han nummer 7.

Clock blev født i USA og havde en amerikansk far og en norsk mor. Han kom til Norge da han var 1 1/2 år gammel, efter at faren døde af spanskesyken under 1. verdenskrig, og han voksede op i morens hjemby Ulnes i Nord-Aurdal. I 1937 flyttede han til Oslo og studerede ved Statens håndverks- og kunstindustriskole og derefter ved Treiders handelsskole, og efter skihopkarrieren var han købmand på Fagernes og senere i Ski.

Kilder 
 Trygve Bjørgo: Valdresidrett – andre del. Valdres bygdeboks forlag 1992. , s. 26-31 (digitalisert av Nasjonalbiblioteket) 
 Arne Thoresen: Lengst gjennom lufta. Versal Forlag, Oslo 2007. , s. 334
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. , s. 154

Skihoppere fra Norge
Personer fra Nord-Aurdal
Moshi

Moshi er en by i Tanzania. Byen ligger ved foden af Afrikas højeste bjerg, vulkanen Kilimanjaro, og er hovedstad i regionen Kilimanjaro. Moshi er en populær turistby på grund af dens nærhed til Kilimanjaro, og der er mange hoteller og gode transportmuligheder til og fra byen.

Ved folketællingen i 2002 havde byen 144.793 indbyggere. Størsteparten af byens befolkning tilhører chagafolket, men der er også folk fra de etniske grupper pare, nyakusa, sukuma, rangi og shambala. Mange af byens indbyggere er bønder og handelsmænd. Der er også mange, som pendler til byen for at arbejde.

Byer i Tanzania
Singapore Exchange

Singapore Exchange Limited () er en børsvirksomhed i Singapore, som tilbyder forskellige handelsmuligheder indenfor værdipapirer. SGX er medlem af World Federation of Exchanges og Asian and Oceanian Stock Exchanges Federation

Divisioner 
SGX driver forskellige divisioner med forskellige ansvarsområder.
 SGX ETS (Electronic Trading System): Tilbyder global handelsadgang til SGX-markederne. 80 % af kunderne kommer ikke fra Singapore.
 SGX DT (Derivatives Trading): tilbyder derivathandel.
 SGX ST (Securities Trading): Tilbyder værdipapirhandel.
 SGX DC (Derivatives Clearing)
 SGX AsiaClear
 SGX Reach: En elektronisk handelsplatform.
 Central Depository Pte Ltd

Historie 
SGX blev etableret 1. december 1999 som et holdingselskab. Dette skete ved en sammenlægning af de tidligere børser: Stock Exchange of Singapore (SES), Singapore International Monetary Exchange (Simex) og Securities Clearing and Computer Services Pte Ltd (SCCS).

Noterede selskaber 
Per 31. januar 2010 havde SGX 774 noterede selskaber med en samlet markedsværdi på S$ 650 mia. SGX's indtægter kommer primært fra værdipapirmarkedet (75 %) og derivatmarkedet (25 %).

SGX havde et nettooverskud på $165,8 millioner for første halvår af 2010.

Betydelige aktionærer 
SGX's mest betydelige aktionærer pr. 3. november 2010 er:

Referencer

Eksterne henvisninger 

 Official SGX site
 This info should be incorporated into the article 
 SGX Nifty  

Virksomheder fra Singapore
Etableret i 1999
Børser
Albrecht Thaer

Albrecht Daniel Thaer (født 14. maj 1752 i Celle i Hannover, død 26. oktober 1828) var en tysk landøkonom.

Oprindelig læge i Celle ledtes han af sin kærlighed til blomster og havebrug ind på landvæsenet, og allerede 1774 skrev han sin, senere på dansk oversatte Einleitung zur Kenntniss der englischen Landwirtschaft. 1798—1804 udgav han Annalen der niedersächsischen Landwirtschaft. I 1806 oprettede han Tysklands første egentlige landbrugsskole i Möglin (nedlagt 1861), der blev søgt af landmænd fra hele Europa. Her skrev han blandt andet Annalen des Ackerbaus og sit, 4 bind store, hovedværk Grundsätze der rationellen Landwirtschaft (1804—12), der er oversat på de fleste europæiske sprog, på dansk af J.C. Drewsen 1816—19. Thaer udnævntes til statsråd 1807, fra 1810—18 var han professor i landbrug ved Berlins Universitet og fra 1815 generalintendant over de kongelige stamfårehold. I 19. århundredes første halvdel har få landøkonomer haft den betydning som han.

Kilder 
 

Agronomer fra Tyskland
Professorer fra Tyskland
Ansatte ved Humboldt-Universität zu Berlin
Faglitterære forfattere fra Tyskland
Tysksprogede forfattere
Tyskere i 1700-tallet
Tyskere i 1800-tallet
Personer fra Celle
Fentanyl

Fentanyl er et syntetisk smertestillende stof i opioid-gruppen med en hurtigt indsættende og kortvarig virkning. Fentanyl er omkring 100 gange mere potent end morfin. Det anvendes til behandling af stærke smerter, ofte til gennembrudssmerter, og til induktion af anæstesi. Fentanyl anvendes ofte i ambulancer, hvor det er velegnet på grund af den hurtige virkning og korte plasmahalveringstid.

I 2018 blev fentanyl brugt, da der i Nebraska blev henrettet en fange.

Bivirkninger 
Fentanyl kan give en del bivirkninger i form af fx kvalme og opkast, forstyrrelser i hjerterytme, hjertebanken, ændringer i blodtrykket, muskelsammentrækninger i strubemuskulaturen eller luftrørene. Ved forgiftning ses svag eller ophørt vejrtrækning. Ved overforbrug kan man risikere langvarige bivirkninger i form af hukommelsestab og nervelammelser.

Misbrug

Fentanyl er 100 gange mere potent end morfin og 50 gange stærkere end heroin, og anses derfor som et meget farligt narkotikum. I Danmark er der indtruffet ti dødsfald forårsaget af fentanyl-lignende stoffer, men i Sverige og specielt i USA er misbrugssituationen meget værre. I Sverige er der indtruffet 369 dødsfald i løbet af tre år forårsaget af fentanyl-lignende stoffer. I USA er fentanyl og fentanyllignende stoffer årsagen til langt størstedelen af ca. 70.000 årlige misbrugsdødsfald.

Biokemi 

Fentanyl reagerer hurtigt og kraftigt med my-opioid receptoren i hjernen.

Fentanylanaloger 

Fentanyl-analogers virkning er 75 – 10.000 gange stærkere end morfin.

 2-fluorofentanyl (også kaldet ortho-fluorofentanyl)
 acryloylfentanyl
 methoxyacetylfentanyl 
 cyclopropylfentanyl
 carfentanyl (carfentanil) 
 furanylfentanyl

Lægemiddelformer
Fentanyl findes i Danmark som depotplaster, næsespray, injektionsvæske, samt en række formuleringer til administration i mundhulen.

Følgende handelsnavne med fentanyl var markedsført i Danmark pr. december 2012:
Abstral - Sublinguale resoribletter
Actiq - Sugetabletter
Breakyl - Bukkalfilm
Durogesic - Depotplaster
Haldid - Injektionsvæske
Instanyl - Næsespray
Lafene - Depotplaster
Matrifen - Depotplaster

Referencer 

Lægemidler tilhørende nervesystemet
Opioider
Phenylforbindelser